O elevă a fost bătută cu sălbăticie de alte două fete, pe stradă, la câţiva metri de liceu, în Dorohoi, judeţul Botoşani. Scena violentă s-a consumat în fața mai multor martori, care au trecut pe lângă fete nepăsători, fără să intervină.

Incidentul s-a produs miercuri, 23 ianuarie, în apropierea Liceului "Regina Maria", unde învaţă cele două agresoare.

Imaginile primite de la un citittor Observator.TV arată cum două adolescente atacă o altă fată, elevă la Colegiul "Grigore Ghica", tot în Dorohoi.